১৯৩২-৩৩ মৌসুম থেকে ১৯৪৯-৫০ মৌসুম পর্যন্ত এরিক টিন্ডিলের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৩৩ সালে প্রথম-শ্রেণীর ক্রিকেটে অভিষেক ঘটে তার। ইডেন পার্কে অনুষ্ঠিত প্লাঙ্কেট শীল্ডের ঐ খেলায় অকল্যান্ডের বিপক্ষে উদ্বোধনী ব্যাটসম্যান হিসেবে খেলতে নেমে ১০৬ রান তুলেছিলেন।

১৯৩৮ সালের শেষদিকে অ্যাডিলেডে সাউথ অস্ট্রেলিয়ার বিপক্ষে খেলেন। দ্বিতীয় বিশ্বযুদ্ধ চলাকালে উত্তর আফ্রিকায় এনজেডইএফের সদস্যরূপে কাজ করেন।

১৯৪৯-৫০ মৌসুমে সর্বশেষ প্রথম-শ্রেণীর খেলায় অংশ নেন তিনি। ওয়েলিংটনে সফররত অস্ট্রেলিয়া একাদশের বিপক্ষে খেলেন। সমগ্র প্রথম-শ্রেণীর খেলোয়াড়ী জীবনে ছয়টি সেঞ্চুরি সহযোগে ৬৯টি খেলার ১১৬টি ইনিংসে ৩০.৩৫ গড়ে রান তুলেন। ১৯৪৮ সালে ওয়েলিংটনের সদস্যরূপে অকল্যান্ডের বিপক্ষে ব্যক্তিগত সর্বোচ্চ ১৪৯ রান সংগ্রহ করেন। উইকেট-রক্ষক হিসেবে ৯৬ ক্যাচ ও ৩৩ স্ট্যাম্পিং করেছিলেন।

ব্যক্তিগত জীবন
টেস্ট ক্রিকেট
প্রথম-শ্রেণীর ক্রিকেট
শৈশবকাল